કાશ્મીરમાં આતંકના નવા ચહેરા તરીકે ઓળખાતો અને અલ કાયદાના સંગઠન અન્સાર-ઉલ-ગઝવા-એ-હિંદના કમાન્ડર ઝાકીર મુસાને સોમવારે તેના જ ગામના લોકોએ પથ્થરમારો કરીને ભગાડી મૂક્યો હતો અને સાથે ઝાકીર મુસાના સાગરીત આતંકીઓને પણ ત્યાંથી ભાગી જવું પડ્યું હતું. ઝાકીર મુસા બપોરે સવા બે કલાકે હથિયારો સાથે પોતાના બે સાગરીતોને લઇ પોતાના જ ગામની જમ્મુ-કાશ્મીર બેન્કની શાખા લૂંટવા આવ્યો હતો.